**«Педагогикалық өлшемдердің халықаралық құралы: SASERS шкаласы»**

**Аманғалиева Аружан Рүстемқызы**

Aru-zhan-1998@inbox.ru

Абай атындағы ҚазҰПУ, педагогика және психологии институтының

2 курс магистранты

Ғылыми жетекші – Жүндібаева Тұрархан

Алматы, Казақстан

**Аннотация:** Қазіргі кезде мемлекеттің жалпы дамуында білім берудің рөлі артып келеді. Осыған байланысты «Жаппай» білім берумен қатар, білім сапасы, оқушының жеке басын дамыту, оның жеке ерекшеліктері мен әлеуеттерін көтеру мәселесіне көбірек көңіл бөлініп жатыр.Қазіргі заманның сын-тегеуріндерінің бірі әрбір білім алушыға тең әрі сапалы білім алуға мүмкіндіктер беру үшін білім беру ұйымдарында оңтайлы материалдық-техникалық, ақпараттық-әдістемелік, психологиялық-педагогикалық, кадрлық, қаржылық-экономикалық жағдайлар жасалуы тиіс. Мұндай жағдайлардың жиынтығы оқу бағдарламасын жүзеге асыру үшін ресурстарды ғана емес, сонымен қатар қолданыстағы оқу деңгейін қолдау және жоғарылатуды қажет етеді.

 **Түйін сөздер:** сапалы білім, шкала, білім беру, халқаралық стандарт.

SACERS (School-Age Care Environment Rating Scale) — АҚШ – та ата-аналар жұртшылығы тарапынан білім беру ұйымдарының толық күн ішінде жұмыс істеуіне арналған сұраныстарына жауап ретінде және тиісінше мектеп кеңістігінің оқушыларға жайлы болуы, олардың өзара әрекеттесуі, уақытты белсенді өткізуі үшін жағдай жасау мақсатында әзірленген мектептердегі білім беру ортасын бағалау шәкілдері. Финляндия, Швеция, Дания, Норвегия, Голландия, Австралия және Жаңа Зеландия елдеріндегі жаңа мектептің білім беру ортасының дизайны мен архитектурасы білім алушыларды оқуға шабыттандыратындай, жаңа дағдылар мен білімдерді игеруге тиімді түрде итермелейтінде етіп салынған ғимараттар.

Ғалымдар зерттеу нәтижелері негізінде мектептерді жобалау кезінде оқу процесіне әсер етуі мүмкін маңызды келесі факторларды бөліп көрсетеді:

* *Ортаның табиғилығы: жарық, дыбыс, температуралық режим, ауаның сапасы, қабырғалар;*
* *оқшаулану ортасының болуы: таңдау вариативтілігі, икемділік, байланыстылық, трансформация жасауға ыңғайлылық;*
* *ынталандырудың жеткілікті деңгейі: ортаның күрделілігі, түстердің дұрыс сәйкестігі, құрылымы және оның сенсорлық қасиеттері.*

Осы тәсіл аясында физикалық орта параметрлері мен оқытудың тиімділігі, әлеуметтік өзара әрекеттесу және оқушылардың эмоционалды жайлылығы арасындағы байланысты орнатуға бағытталған зерттеулер жүргізіледі. Мысалы, Салфорд университетінің «ақылды сыныптар» зерттеуі Британдық мектептердегі сыныптардың физикалық сипаттамалары оқушылардың академиялық үлгеріміне әсерін зерттеуге арналған. Зерттеу нәтижелері бойынша дизайнның жеті негізгі параметрлері (жарық, температура, ауа сапасы, оқшаулану, бейімделу, күрделілік және түс) анықталды, олар оқушылардың үлгеріміндегі айырмашылықтардың 16 пайызын түсіндіреді. Бұл зерттеу байқау әдісі және оқушылардан сауалнама алу арқылы жүргізілген. Сауалнама білім беру ортасын зерттеу әдісі ретінде Австралиядағы Мельбурн университеті қазіргі білім беру ортасындағы мұғалімдердің жұмысы мен өзара әрекеттесуінің өзгеруін бағалау үшін де қолданылады.

Сарапшылар тиімді оқу ортасы:

* *әлеуметтік өзара әрекеттесуді ынталандыруы;*
* *инклюзивті және студенттерге бағытталуы;*
* *оқу модельдерін көрсетуі;*
* *ынтымақтастықты дамытуға ықпал етуі керек деген пікірмен келіседі.*

SACERS шкаласын құру критерийлері: - Мектеп жасындағы білім алушыларды дамытуда орынды мақсат қою критерийлері (Мектеп жасындағы балалардың даму қажеттіліктерін қанағаттандыру үшін); - мектеп жасындағы балаларды оқыту сапасының критерийлері, бала күтімі бағдарламалары (Albrecht, 1991); - мектеп жасындағы балаларға арналған бағдарламалардың сапасын бағалау (ASQ) (O ' Connor 1991) және ерте оқыту бағдарламаларын бағалау (AbbottShim&Sibley, 1987).

Мектеп жасындағы білім алушыларды дамытуда орынды мақсат қою критерийлері (Мектеп жасындағы балалардың даму қажеттіліктерін қанағаттандыру үшін). Орынды мақсат қою дегеніміз-мақсаттың маңыздылығына оған жетуге қажетті ресурстардың сәйкестігі. Біз бәріміз «Пирровтың жеңісі» деген тіркесті білеміз, ол жеңіс оған жіберілген күшке сәйкес келмеген жағдайда қолданылады. Яғни, бұл орынды мақсат емес. Бұл нақыл сөз Пирр патшаның Рим армиясын жеңу үшін, барлық жауынгерлерінен айырылғандығына байланысты туындаған.

Мектеп жасындағы балаларды оқыту сапасының критерийлері:

* *оқытудың жоспарланған білім деңгейіне жетуге бағытталуы (толықтығы мен тереңдігі, жеделдігі, икемділігі, нақтылығы мен жинақтылығы, жүйелілігі, беріктігі қасиеттері бар білім);*
* *білім мен дағдылармен бірге жеке қасиеттерді қалыптастыруға оқытудың бағыттылығы (құзыреттілікке-бағытталған оқыту);*
* *пәндік және әмбебап оқу ісәрекеттерін мақсатты түрде қалыптастыруға бағытталғандығы ;*
* *білім беру сапасының мониторингін ұйымдастыру: шарттары, процесі және нәтижелері;*
* *процессуалдық және нәтижелі аспектілерде оқыту сапасының мониторингі; -мұғалімнің кәсіби дайындығы, оның алдыға қойған мақсатына жетуге деген ұмтылысы;*
* *жағымды дамыту ортасын құра алуы;*
* *заманауи оқыту технологияларын пайдалана алуы;*
* *оқушылардың өзара әрекеттесуі үшін жағымды орта құра алуы;*
* *іздеу-зерттеу әдістерін пайдалана алуы;*

SACERS-ті ECERS-R (Early Children Education Rating Scale) мектепке дейінгі білім беру ұйымдарындағы білім беру сапасын бағалау шкаласымен салыстыруға болады. ECERS-R және SACERS шкалалары мектепке дейінгі, бастауыш және негізгі жалпы білім беру сатыларында білім беру сапасын бағалау құралдарының бірыңғай желісін білдіреді. SACERS мектеп жасындағы білім алушылардың дамуын күшейту критерийлеріне және мектеп жағдайында олардың даму қажеттіліктерін қанағаттандыруға негізделеді.

Sacers халықаралық шкаласының көмегімен бастауыш және негізгі жалпы білім берудің негізгі білім беру бағдарламаларын іске асыру шарттарын бағалау жүйесі:

* *ББҰ-ғы білім алушылардың денсаулығы мен қалыпты өмір сүру сапасын сақтау жағдайларын*
* *беру процесін жүргізу жағдайларын*
* *заманауи білім беру технологиялары мен ақпараттық қамтамасыз етуді енгізу жағдайларын*
* *мүмкіндігі шектеулі балаларды оқыту және дамыту жағдайларын*
* *мектеп кеңістігінде қосымша білім беру жағдайларын*
* *білім беру процесінің барлық қатысушылардың өзара әрекеттесулерін бағалайды*

Бұл шкалалар 48 көрсеткіш бойынша бағаланады. Әрбір көрсеткіш 7 балдық шкала бойынша бағаланады. 1, 3, 5 және 7 балл үшін сапа деңгейлері сапалық сипаттамалар арқылы жекелеген индикаторлар (бақыланатын іс-қимылдардың немесе объектілердің сипаттамалары) түрінде сипатталған.

SACERS әдістемесі жеті шкаламен ұсынылған: SACERS шкаласының құрылымы

*1. Кеңістік және жиһаз:* 1.1.Ішкі кеңістік; 1.2.Жылжымалы белсенді қызметке арналған кеңістік; 1.3.Оқшаулануға арналған кеңістік; 1.4.Үй-жайлардың орналасуы; 1.5.Күнделікті қолдануға арналған жиһаз; 1.6.Оқу процесін іске асыруға арналған жиһаз; 1.7.Демалуға және жайлылыққа арналған жиһаз; 1.8.Белсенді қызметке арналған жиһаз; 1.9.Қосымша білім беру қызметтеріне қол жеткізу; 1.10.Мектеп персоналының жеке пайдалануына арналған үй-жайлар; 1.11.Мектеп персоналының жеке жұмысына арналған үй-жайлар

*2. Денсаулық және қауіпсіздік:* 2.12.Денсаулық сақтау жөніндегі Нұсқаулық; 2.13.Денсаулығын қорғау; 2.14.Төтенше жағдайлар кезіндегі және денсаулықты қорғау жөніндегі ережелер; 2.15.Қауіпсіздік шаралары; 2.16.Сабаққа қатысу; 2.17. йге қайту; 2.18.Тамақтану; 2.19.Жеке гигиена

*3. Белсенді іс-әрекет және уақыт өткізу:* 3.20.Бейнелеу өнері және технология; 3.21.Музыка және би; 3.22.Құрастыру; 3.23.Театрланған іс-әрекет; 3.24.Қарым-қатынас/Оқу; 3.25.Математика/танымдық іс-әрекет; 3.26.Ғылым/Оқу-зерттеу іс-әрекеті; 3.27.Әлеуметтік мәдени іс-әрекеттер

*4. Өзара әрекеттесу:* 4.28.Кездесу / күтім; 4.29.Білім алушы – мұғалім өзара әрекеттесуі; 4.30.Қарым-қатынас «білім алушы-мұғалім» • 4.31. Білім алушыларға педагогтардың қарауы; 4.32.Пән; 4.33.Құрдастардың өзара әрекеті; 4.34.Мұғалімдер мен ата-аналар арасындағы өзара әрекет; 4.35.Мұғалімдер мен пән мұғалімдерінің арасындағы қарым-қатынас

*5. Оқу үдерісі:* 5.36.Сабақ кестесі және күн тәртібі; 5.37.Қосымша білім беру бағдарламаларының вариативтілігі және сабақтан тыс іс-әрекет; 5.38.Өзара іс-әрекет «педагог-әкімшілік»; 5.39.Қаланың әлеуметтік-мәдени кеңістігін пайдалану; 5.40.Білім беру процесіне қатысушылардың электрондық ресурстарды пайдалануы

*6. Персоналды дамыту:* 6.41. Кәсіби даму мүмкіндіктері; 6.42. Сабақтан тыс уақытта мұғалімдердің өзара әрекеттесуін ұйымдастыру; 6.43. Мұғалімдердің іс-әрекетін бақылау және бағалау

*7. Арнайы қажеттіліктер:* 7.44.Мүмкіндігі шектеулі білім алушылар үшін арнайы жағдайлар жасау; 7.45.Мүмкіндігі шектеулі студенттердің жеке ерекшеліктерін ескеру; 7.46.Мүмкіндігі шектеулі оқушыларды оқыту; 7.47.Мүмкіндігі шектеулі балалардың өзара іс-әрекет ету үшін жағдай жасау (сабақтан тыс іс-әрекет кезінде); 7.48.Білім алушылар мен мүмкіндігі шектеулі балалар арасындағы қарымқатынасты ынталандыру

 Жоғарыда айтылғандарды қорытындылай келе: Қазақстанда SACERS шкаласы білім беру ұйымдарының білім сапасын арттыруға ықпал ететін кадрлық, материалдық-техникалық, ақпараттық-әдістемелік, психологиялық-педагогикалық, қаржылық жағдайларды бағалаудың сенімді құралы болып табылады және аталған бағыттағы зерттеулер өз жалғасын тауып, нақты эксперименттік нәтижелерін көрсетеді.

 **ПАЙДАЛАНҒАН ӘДЕБИЕТТЕР ТІЗІМІ:**

# SACERS-Updated. Шкалы для комплексной оценки качества образования для детей школьного возраста: обновленное издание / Тельма Хармс, Элен Вайнберг Джейкобс, Донна Романо Уайт.–М.: Издательство «Национальное образование», 2021. –80 с. – (НИКО. Дошкольное образование)

1. School Age Care Environment Rating Scale / T. Harms, E. Jacobs, D. White. - New York, NY: Teachers College Press, 1996.
2. Ясвин В.А. Школьная среда как предмет измерения: экспертиза, проектирование, управление / В.А. Ясвин. — М.: Народное образование, 2019. С. 44— 62.
3. Иванова Е. В., Виноградова И. А. Оценивание условий реализации основной образовательной программы начального и основного общего образования с использованием международной шкалы SACERS // Вестник Московского городского пед. ун-та. Серия: Педагогика и психология. 2017. № 4 (42). С. 66–79.